钦定古今图书集成/明伦汇编/官常典/第515卷 > 扈再兴
## 钦定古今图书集成/明伦汇编/官常典/第515卷 > 扈再兴

按《宋史》本传：“再兴，字叔起，淮人也。有膂力，善机变。每

来自团山，势如风雨，再兴同孟宗政、陈祥分三阵，设
伏以待。既至，再兴中出一阵，复却，金人逐之，宗政与
祥合左右两翼掩击之，金人三面受敌大败，血肉枕”
藉山谷间。授神劲统制，又犯枣阳。再兴帅师赴援，金
人闻风夜溃。既而益兵数万，复围城，相持九十日。再
兴夜以铁蒺蔾密布地，黎明佯遁，金人驰中蒺蔾者
十踣七八，敌却走，追至十五里冈。已而金兵攻城东
隅，薄南门北角，再兴与宗政、刘世兴各当一面，大战
数十合，大败金兵。金帅完颜讹可拥步骑数万傅城，
再兴与宗政纵之涉濠，半渡击之，又令守埧者佯走。
金人争埧，急击之，多坠水中。金人刱对楼鹅《车革》洞，
决濠水，运土石填城下。再兴募死士，著铁面具，披毡
列陈以待之。金人计无所施而去，弃旗甲辎重满野，
大战于范家庄。金人败，追之至泊湖，擒其巡检亢师
礼、酒都监纳兰福昌，降其壮丁，获牛马甚众。自是，与
宗政、世兴无日不战。再兴又破顺昌县，夺甲马三千。
破浙川镇，杀金人三百，追至《马磴砦》，焚其城栅。又败
其护驾骑军于瀼河。“入邓州，破高头，败其步军五千、
骑军五百，焚其积聚。”遂营于高头，进攻唐州，至三家
河，金骑军二千、步军七千出城迎战，又败之，死者十
七八，追及城下。金将从义者收残骑三百奔城，再兴
据门拒战，斩从义。遂围唐州，分兵焚荡州境，截其归
路，砦于天长，严陈以待之，搜剿残兵，获其副统军广
威将军衲挞达，金兵歼，乃敛髑髅，立人头堠。寻以病
卒。子世达，亦以名将称，官至都统制。